Mina versus Pääsu.
Vahet pole. kas panen talle peale väikse või suure. õhukese ja kerge või pehme ja raske. õhkõrnalt või kindlakäeliselt.
hiljemalt minuti pärast vehib ta juba jalgadega ja on teki alt väljas. see on nagu midagi totaalselt müstika maailmast. mis teema neil pudinatel selle tekiga ometi on?
kui ma alles mõni aeg tagasi sain teada, et tahmaga saab üliedukalt puhastada ahju- ja kaminaklaasi. ning keedetud vesi teeb imet, kui seda riidel olevale plekile valada. siis tõenäoliselt on olemas ka mingi imelihtne võlunipp või -sõnad, mis väikelapsel teki peal hoiaks. kui keegi teab, oleksin talle selle info eest ülimalt tänulik.
teine võimalus on anda loobumisvõit. selles olen ma terve elu hea olnud. panen talle lihtsalt pikema varrukaga pluusi selga, püksid ja sokid jalga. ning mõtlen sellele, kuidas Suveplika ja ta sõbranna sellel suvel külmas merevees tunde lustisid. lapsed ongi natuke imelikud.